સંજય લીલા ભણશાળીની ફિલ્મ ‘પદ્માવતી’ સામે રાજપૂત સમાજ,નેતાઓ અને ક્ષત્રિય સંગઠનો દ્વારા થઈ રહેલા વિરોધ બાદ ફિલ્મની રિલીઝ તારીખ હાલ પૂરતી રદ કરી દેવામાં આવી છે ત્યારે બીજી તરફ સેન્સર બોર્ડના અધ્યક્ષ પ્રસૂન જોશીએ જણાવ્યું છે કે ‍વર્તમાન પરિસ્થિતિને ધ્યાનમાં લેતાં આ ફિલ્મને સર્ટિફિકેટ આપવામાં વધુ ૬૮ દિવસ લાગે તેમ છે. આ અગાઉ યુપીના મુખ્યપ્રધાન યોગી આદિત્યનાથે ભણશાળી સામે આકરા પ્રહાર કરતાં જણાવ્યું હતું કે તેમને લોકોની લાગણી સાથે ચેડાં કરવાની આદત પડી ગઈ છે.